

**GROZĪJUMI**

**Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.9. pasākuma “Pēcdoktorantūras pētījumi”**

**PĒTNIECĪBAS PIETEIKUMU PIRMĀS ATLASES KĀRTAS NOLIKUMĀ**

**AR SAIMNIECISKO DARBĪBU NESAISTĪTIEM PĒTNIECĪBAS PIETEIKUMIEM**

1. Izteikt nolikuma “Finansējuma apmērs” punktu šādā redakcijā:

|  |  |
| --- | --- |
| **Finansējuma apmērs:** | Pasākuma ietvaros pieejamais kopējais finansējums ir 44 440 611 euro, tai skaitā Eiropas Reģionālās attīstības fonda finansējums – 37 774 519 eur, valsts budžeta finansējums 4 797 862 euro un privātais līdzfinansējums – 1 868 230 euro.  Pētniecības pieteikumu pirmās atlases kārtas ietvaros kopējais attiecināmais finansējums ir 17 000 000 euro.  Visas programmas īstenošanas laikā tiek nodrošināta MK noteikumu 45.1.1.apakšpunktā un 46.punktā minētās prasības ievērošana.  **Pētniecības pieteikumu pirmās atlases kārtas ietvaros tiek atbalstīti tikai ar saimniecisko darbību nesaistītu rūpniecisku un fundamentālu pētniecības pieteikumu īstenošana.** |

1. Svītrot Nolikuma 1. sadaļas “Nosacījumi” 1.4. punktu;
2. Papildināt Nolikumu ar 9. sadaļu “Noslēguma jautājums” šādā redakcijā:

**9. NOSLĒGUMA JAUTĀJUMS**

Pamatojoties uz MK noteikumu 45.1.1.apakšpunktu un 46.punktu un ievērojot, ka MK noteikumu anotācijā norādīto indikatīvo pasākuma paredzēto finansējuma apjoma izlietojuma plānu pa gadiem, kas ir saistīts ar Eiropas Savienības struktūrfondu investīciju 2021.–2027. gada plānošanas periodam noteiktā ikgadēji deklarējamo izdevumu minimālā sliekšņa (turpmāk – n+3) izpildes nodrošināšanu (tai skaitā ievērojot plānoto finansējuma pārdali 6 090 000 *euro* apjomā no 1.1.1.4. pasākuma, kā arī ņemot vērā n+3 finansējuma prognozi) un ārvalstu ekspertu vērtējumiem, pēc Nolikuma grozījumu spēkā stāšanās Padome pārskata lēmumus par fundamentālo pētniecības pieteikumu noraidīšanu nepietiekama finansējuma dēļ un pieņem lēmumus tos apstiprināt pieejamā finansējuma ietvaros, ievērojot, ka fundamentālo pētījumu īstenošanai plānotais finansējuma apmērs nepārsniedz 20 procentus no pētniecības pieteikumu īstenošanai paredzētā kopējā attiecināmā finansējuma apmēra.

*Nolikums saskaņots ar Izglītības un zinātnes ministriju 2025. gada 28.janvārī.*

Direktore                             L.Muižniece